31989D0345
L 142/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 3 май 1989 година
относно разрешаване на държавите-членки да приемат изменение на Митническата конвенция относно карнета АТА за временен внос на стоки (Конвенция АТА)
(89/345/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че държавите-членки са договарящи се страни по Митническата конвенция относно карнета АТА за временен внос на стоки (Конвенция АТА), съставена в Брюксел на 6 декември 1961 г.; като има предвид, че Общността не е договаряща се страна по Конвенцията, в отсъствие на разпоредби, позволяващи ѝ да ги приеме;
като има предвид, че препоръка за изменение на въпросната Конвенция беше приета по инициатива на някои държави-членки на първата среща на договарящите се страни, проведена на 26 ноември 1987 г. както и изменението относно приложението към нея, съдържащо образеца на карнета АТА; като има предвид, че Генералният секретар на Съвета за митническо сътрудничество нотифицира договарящите се страни за тази препоръка на 4 ноември 1988 г.;
като има предвид, че правилата на Общността позволяват използването на карнети АТА за временен внос на стоки, в членове 12 и 14 от Регламент (ЕИО) № 1751/84 на Комисията от 13 юни 1984 г. относно някои разпоредби за прилагане на Регламент (ЕИО) № 3599/82 на Съвета относно временен режим на внос (1); като има предвид, че използването на карнета АТА улеснява завършването на формалностите за временен внос на стоки и дава предимства за международни търговски дейности; като има предвид, че препоръчаното изменение, следователно, попада в сферата на компетентност на Общността по общата търговска политика; като има предвид, че за да даде възможност изменението да влезе в сила, държавите-членки трябва да бъдат упълномощени да го приемат,
ПРИЕ НАСТОЯЩОТО РЕШЕНИЕ:
Член 1
Разрешава се на държавите-членки да приемат изменението на Митническата конвенция относно карнета АТА за временен внос на стоки (Конвенция АТА), съставена в Брюксел на 6 декември 1961 г., относно, по-специално, приложението, съдържащо образеца на карнета АТА.
Член 2
Адресати на настоящото решение са държавите-членки.
Съставено в Брюксел на 3 май 1989 година.